જામનગર તા. ૧૧ઃ જામનગરની મહિલાઓ માટેની ન્યુ વિઝન ક્લબ દ્વારા તાજેતરમાં જ ફેશન ફીએસ્ટા નામનો વિશિષ્ટ પ્રકારનો ફેશન શો યોજવામાં આવ્યો હતો. જેમાં ૨૦ વર્ષથી માંડીને ૫૫ વર્ષ સુધીની ગૃહિણીઓએ જુદા જુદા અને આકર્ષક વસ્ત્રો પરિધાન કરીને રેમ્પ વોક કર્યું હતું. ૯૫થી વધુ ગૃહિણીઓએ જુદી જુદી છ સ્પર્ધાઓમાં ભાગ લઈ સૌને મંત્રમુગ્ધ કરી દીધા હતાં. સ્પર્ધકોમાંથી પ્રથમ ત્રણ વિજેતાઓને ઈનામો આપવામાં આવ્યા હતાં.